عراق مجلیسین‌ده‌کی سنی السیاده کوالیسیونو باشقانی خمیس خنجر، دوهوک شهرینده باش وئره‌ن و مولکی وطنداشلاری هدف آلان سالدیرینین ترور هؤرگوتو سالدیریسی اولدوغونو بیلدیردی.
خنجر سوسیال مئدیا حسابینداکی پایلاشیمیندا، دوهوک حادثه‌سینین بیر ترور هؤرگوتو اویونو اولدوغونو و سالدیرینی بؤلگه‌ده‌کی ترور مافیاسینین تشکیل ائتدیگینی ایفاده ائتدی.
عراقین تۆرکیه ایله اولان سرحدینده بؤلوجو ترور هؤرگوتو پ‌کاکا و بعضی یئرلی سلاحلی میلیسلرین دستگی ایله بو الیم حادثه‌نین ائدیلدیگینی قید ائد‌ن خنجر، حکومتدن ان قیسا زاماندا بونلارا قارشی جدی آددیملار آتماسینی طلب ائتدی.
خنجر، ترور مافیالارینین آتدیقلاری بو آددیملا ایکی اؤلکه خالقینین جانینا قییاراق سیاسی آماجلارینا چاتماق ایسته‌دیکلرینی بیلدیردی.
اؤلکه‌نین اگمنلیگینی قوروماق اوچون بوتون عراق‌لیلارین بو تروریستلره قارشی بیرلشمه‌سینی ایسته‌یه‌ن خنجر، عراق حکومتینین ترور عنصورلارینا قارشی عاجیز دورومدا قالماسینی تاسفله قارشیلادیغینی دیله گتیردی.
چرشنبه گونو عراقین دوهوک ولایتینین زاخو بؤلگه‌سینده بیر چای قیراغینا ائدیله‌ن سالدیریدا ۹ نفرین حیاتینی ایتیردیگی، چوخ‌ ساییدا اینسانین یارالاندیغی آچیقلانمیشدی.
تۆرکیه مولکی وطنداشلارین حیاتینی ایتیردیگی سالدیرینی قینامیشدی.
